Disney+ Tetapkan Tarikh Tayangan Untuk Siri Seram-Thriller Jepun ‘Gannibal’
Disney+ Hotstar telah menetapkan tarikh tayangan dan mengeluarkan treler pertama untuk salah satu rancangan asli Jepun yang paling dinanti-nantikan, Gannibal, sebuah siri psiko-thriller berdasarkan manga terlaris oleh Masaaki Ninomiya. Gannibal diadaptasikan ke skrin oleh Takamasa Oe dan diterbitkan oleh Teruhisa Yamamoto, yang kedua-duanya telah tercalon di Anugerah Oscars awal tahun ini untuk karya mereka Drive My Car. Siri itu akan dilancarkan di seluruh dunia pada 28 Disember 2022, dan pekara tersebut didedahkan pada Rabu di pameran kandungan tahunn The Walt Disney Co. di Singapura.  Trailer pertama Gannibal juga telah ditayangkkan pada acara itu dan kemudianya dipamerkan di YouTube (anda boleh lihat dibawah). Berlatarkan Kuge, sebuah perkampungan fiksyen Jepun, Gannibal mengikuti pegawai polis tempatan yang baru Daigo Agawa, lakonan bintang Jepun Yuya Yagira (HOKUSAI, Asakusa Kid). Walaupun segalanya bermula dengan menjanjikan kehidupan baharu, satu siri peristiwa membimbangkan mula berlaku yang akan membawa Daigo kepada pendedahan yang mengerikan bahawa ada sesuatu yang tidak kena dengan kampung dan mereka yang tinggal di sana. Terperangkap ditengah-tengah persekitaran yang tegang di setiap sudut, adakah pegawai polis terbaru yang meronda di jalanan kampung Kuge dapat membawa mereka yang bertanggungjawab ke muka pengadilan sebelum terlambat? Gannibal diarahkan oleh Shinzo Katayama (Siblings on the Cape), manakala barisan pelakon lain termasuklah Show Kasamatsu (Tokyo Vice, Love You as the World Ends) dan Riho Yoshioka (Haken Anime!, The Romance Manga Artist). Tokyo Vice, Love You as the World Ends Haken Anime!, The Romance Manga Artist